Πιέτρο Πελέγκρι

Ο Πιέτρο Πελέγκρι (Pietro Pellegri, 17 Μαρτίου 2001) είναι Ιταλός επαγγελματίας ποδοσφαιριστής, ο οποίος αγωνίζεται ως επιθετικός για τη Μονακό. 

Παράλληλα με τον Αμεντέο Αμαντέι, είναι από κοινού ο νεότερος παίκτης που αγωνίστηκε στη Σέριε Α (σε ηλικία 15 ετών και 280 ημερών).

Σταδιοδρομία σε συλλόγους

Τζένοα 
Γεννημένος στη Γένοβα, ο Πελέγκρι είναι προϊόν της ακαδημίας νέων της Τζένοα. Στις 22 Δεκεμβρίου 2016, έκανε το ντεμπούτο του με την πρώτη ομάδα, σε μία εκτός έδρας ήττα με 1-0 εναντίον της Τορίνο για τη Σέριε Α, μπαίνοντας ως αλλαγή στο 88ο λεπτό.  Σε ηλικία 15 ετών και 280 ημερών, ισοφάρισε το ρεκόρ ως ο νεότερος παίκτης που αγωνίστηκε στη Σέριε Α, που κατείχε ο παίκτης της Ρόμα, Αμαντέο Αμαντέι από το 1937.   Με αυτόν τον τρόπο, έγινε επίσης ο πρώτος παίκτης που γεννήθηκε στον 21ο αιώνα και εμφανίστηκε στη Σέριε Α και ο δεύτερος παίκτης που γεννήθηκε στη δεκαετία του 2000 και κάνει το ντεμπούτο του στην ιταλική κορυφαία κατηγορία, μετά το Μόιζε Κεν. Στις 28 Μαΐου, σημείωσε το πρώτο γκολ του στη Σέριε Α, σε μία εκτός έδρας ήττα με 3-2 εναντίον της Ρόμα, καθιστώντας τον τον πρώτο παίκτη που γεννήθηκε στον 21ο αιώνα που σκόραρε στη Σέριε Α και τον τρίτο νεότερος σκόρερ στη Σέριε Α μετά τον Αμαντέι και τον Τζιάνι Ριβέρα. 

Στις 17 Σεπτεμβρίου 2017, έγινε ο πρώτος 16χρονος που σκόραρε δύο φορές σε έναν αγώνα μεγάλου ευρωπαϊκού πρωταθλήματος, σε μία εντός έδρας ήττα με 3-2 εναντίον της Λάτσιο.  Αυτό, τον έκανε επίσης τον νεαρότερο παίκτη της Σέριε Α που κατάφερε να το κάνει.

Μονακό 
Στις 27 Ιανουαρίου 2018, υπέγραψε με τη Μονακό για ένα αναφερόμενο ποσό ύψους 25 εκατ. ευρώ, το δεύτερο μεγαλύτερο μεταγραφικό ποσό για έναν 16χρονο. Έκανε το ντεμπούτο του με το σύλλογο στις 16 Φεβρουαρίου, σε μία εντός έδρας νίκη με 4-0 επί της Ντιζόν για τη Λιγκ 1, μπαίνοντας στο γήπεδο για τα τέσσερα τελευταία λεπτά, στη θέση του Κεϊτά Μπαλντέ. Στα 16 χρόνια, 10 μήνες και 30 ημέρες, έγινε ο νεώτερος παίκτης πρωταθλήματος στην ιστορία του συλλόγου, σπάζοντας το ρεκόρ του Κιλιάν Εμπαπέ για έντεκα ημέρες και δέχτηκε συγχαρητήρια από το Γάλλο επιθετικό. 

Στις 26 Αυγούστου, σημείωσε το πρώτο του γκολ για τη Μονακό, στην ήττα με 2-1 εναντίον της Μπορντό. Ως αποτέλεσμα, έγινε ο πρώτος παίκτης που γεννήθηκε στον 21ο αιώνα για να σκοράρει στην κορυφαία κατηγορία της Γαλλίας.

Διεθνής σταδιοδρομία 
Με την Εθνική Ιταλίας U17, έλαβε μέρος στο Ευρωπαϊκό πρωτάθλημα U17 του 2017, σημειώνοντας ένα γκολ. 

Έλαβε την πρώτη κλήση του για την Εθνική Ιταλίας το Σεπτέμβριο του 2018 από τον προπονητή Ρομπέρτο Μαντσίνι, για τους πρώτους αγώνες της Ιταλίας στο Πρωτάθλημα Εθνών ΟΥΕΦΑ 2018-19 εναντίον της Πολωνίας και της Πορτογαλίας αργότερα εκείνο το μήνα. Έχασε τους αγώνες λόγω ενός μικρού τραυματισμού.

Προσωπική ζωή 
Είναι ο γιος του βοηθού προπονητή της Τζένοα και διαχειριστή ομάδας Μάρκο Πελέγκρι. Έχει πει ότι το είδωλό του και η κύρια επιρροή του είναι ο Ζλάταν Ιμπραΐμοβιτς, τον οποίο παίνεψε ως τον καλύτερο επιθετικό στον κόσμο.

Στατιστικά σταδιοδρομίας

Συλλογικά 

 Μέχρι τις 25 Σεπτεμβρίου 2018.

Σημειώσεις

Παραπομπές

Εξωτερικοί σύνδεσμοι 

 Προφίλ στο asmonaco.com 
 Προφίλ στο Transfermarkt.com 

Ιταλοί ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Ιταλίας U15
Ποδοσφαιριστές Εθνικής Ιταλίας U17
Ποδοσφαιριστές Εθνικής Ιταλίας U19
Ποδοσφαιριστές Τζένοα
Ποδοσφαιριστές Σέριε Α
Ποδοσφαιριστές ΑΣ Μονακό
Ποδοσφαιριστές Λιγκ 1
Ιταλοί ποδοσφαιριστές στο εξωτερικό